ጥናቱን መነሻ በማድረግ የመንግስት የልማት ድርጅቶች ሚኒስቴር ዴኤታ የነበሩት አቶ ቶሎሳ፣ የአውስትራሊያው ኩባንያ ዕሴት ለመጨመር ያለውን ዕቅድ እና አምርቶም ወደ ውጭ ገበያ ለመላክ ያለውን ቁርጠኝነት እንደሚያደንቁ ጠቅሰው ይፋዊ የሆነ ድርድር ከኩባንያው ጋር መንግስት ማድረግ እንደሚፈልግ በደብዳቤ ጽፈው ለኩባንያዊ አሳውቀዋል።እንዲሁም ለኢትዮጵያ ማዕድን ፔትሮሊየም እና ባዮ ፊውል ኮርፖሬሽን መስሪያቤት የመደራደሪያ ነጥቦችን በፍጥነት እንዲያዘጋጅ በግልባጭ አስታውቀዋል።ኩባንያው በበኩሉ ለይፋዊ ድርድር መጠራቱ እንዳስደሰተው ገልፆ አዲስ አበባ በመገኘት ለድርድር ዝግጁ መሆኑን አስታውቋል።ሆኖም አሁን ከኃላፊነት ላይ የተገለሉት የሥራ ኃላፊዎች የሚኒስትሯን የጥናት ሰነድ ወደ ተግባር እንዳይለወጥ አድርገው መሥሪያቤቱን ለቀዋል።ከመንግስት ፍላጎት በላይ የአንዳንድ ግለሰቦች ፍላጎት ገዝፎ መውጣት የለውጥ ሒደቱን ቆልፎ ይዞታል።ጠቅላይ ሚኒስትር ኃ/ማርያም ደሳለኝ የሰጡትስ የአቅጣጫ መመሪያም ውኃ በልቶት እንዲቀር የተቻላቸውን አድርገው ተቋሙን ለቀዋል፡፡
